Operačný program Kvalita životného prostredia 2014 – 2020 - všeobecne

Globálnym cieľom operačného programu je podporiť trvalo udržateľné a efektívne využívanie prírodných zdrojov, a to prostredníctvom aktivít zameraných na:

- Ochranu a udržateľné využívanie prírodných zdrojov prostredníctvom rozvoja environmentálnej infraštruktúry

- Adaptáciu na nepriaznivé dôsledky zmeny klímy so zameraním na ochranu pred povodňami, riadenie a prevencia súvisiacich rizík

- Energeticky efektívnejšie nízkouhlíkové hospodárstvo

**OP KŽP zahŕňa nasledujúce tematické ciele:**

**1. Podpora prechodu na nízkouhlíkové hospodárstvo vo všetkých sektoroch**

**2 Podpora prispôsobovania sa zmenám klímy, predchádzania a riadenia rizika**

**3 Ochrana životného prostredia a presadzovanie efektívnosti využívania zdrojov**

Aktivitami tematického cieľa 1 bude široké spektrum aktivít súvisiacich napríklad s rekonštrukciou a modernizáciou stavebných objektov v oblasti priemyslu a služieb na to nadväzujúcich za účelom zníženia ich energetickej náročnosti či zvýšenia energetickej účinnosti. Rovnako sú tiež plánované aktivity na výstavbu, modernizáciu a rekonštrukciu zariadení pre vysoko účinnú kombinovanú výrobu elektriny a tepla. Aktivity zamerané na podporu využívania obnoviteľných zdrojov (najmä lokálne dostupnej biomasy) sú predpokladané napríklad pri efektívnom zásobovaní teplom, vrátane podpory viacpalivových systémov, ale taktiež budú podporované aktivity na výstavbu, rekonštrukciu a modernizáciu zariadení súvisiacich s výrobou energie z obnoviteľných zdrojov.

Navrhované investičné priority a intervencie definované v rámci tematického cieľa 2 sú nástrojom na zvládanie očakávaných výziev a zároveň prispejú k naplneniu hlavných cieľov stratégie Európa 2020. Tieto priority a intervencie tiež prihliadajú na priority Dunajskej stratégie, konkrétne na:

- Riadenie rizík v oblasti životného prostredia

- Zvýšenie inštitucionálnej kapacity a spolupráce

Prehľad prioritných osí:

Prioritná os 1. Udržateľné využívanie prírodných zdrojov prostredníctvom rozvoja environmentálnej infraštruktúry

špecifický cieľ: Zabezpečiť nakladanie s odpadmi v súlade s hierarchiou odpadového hospodárstva a za účelom plnenia

Podpora nástrojov manažérskeho a informačného charakteru so zameraním na predchádzanie vzniku odpadov

- Informovanie občanov o nutnosti a výhodnosti predchádzania vzniku odpadov, propagácia EMAS, propagácia zeleného verejného obstarávania, produktov s environmentálnymi značkami atď.;

- Informačné programy pre obecné samosprávy, zamerané najmä nazáväznosť novej hierarchie odpadového hospodárstva;

- Podpora udeľovania environmentálnych značiek;

Príprava na opätovné použite, zhodnocovanie nie nebezpečných odpadov vrátane výstavby a rekonštrukcie zariadení na triedený zber komunálnych odpadov

- Projekty zamerané na výstavbu nových zariadení pre prípravu na opätovné použitie odpadov

- Projekty zamerané na zavádzanie a intenzifikáciu triedeného zberu zložiek komunálnych odpadov

- Projekty zamerané na výstavbu nových zariadení a rekonštrukciu existujúcich zariadení na zhodnocovanie vytriedených odpadov do podoby konečného výrobku vrátane bioplynu využívaného na kombinovanú výrobu tepla a elektrickej energie

- Projekty zamerané na výstavbu nových zariadení na mechanicko-biologickú úpravu komunálnych odpadov

- Zvyšovanie environmentálneho vedomia a podpora informovanosti a propagácie triedeného zberu pri zdroji

- Zvyšovanie environmentálneho vedomia a podpora informovanosti a propagácie materiálov, ktoré budú vyrobené z recyklovaných odpadov z obalov a z odpadového papiera, skla, plastov a viacvrstvových kombinovaných materiálov a ktoré slúžia na výrobu obalov a ďalších výrobkov

Príprava na opätovné použite a zhodnocovanie nebezpečných odpadov:

- Projekty zamerané na výstavbu nových zariadení pre prípravu na opätovné použitie odpadov;

- Projekty zamerané na výstavbu nových zariadení a rekonštrukciu existujúcich zariadení na zhodnocovanie nebezpečných odpadov do podoby konečného výrobku;

- Zvyšovanie environmentálneho vedomia a podpora informovanosti a propagácie materiálov, ktoré budú vyrobené z recyklovaných odpadov z obalov a z odpadového papiera, skla, plastov a viacvrstvových kombinovaných materiálov a ktoré slúžia na výrobu obalov a ďalších výrobkov

Vybudovanie a zavedenie jednotného environmentálneho monitorovacieho a informačného systému v odpadovom hospodárstve

**špecifický cieľ: Dosiahnuť splnenie predvstupových záväzkov SR voči EÚ v oblasti čistenia a odvádzania odpadových vôd**

Dobudovanie verejných kanalizácií a čistiarní odpadových vôd, ktorých realizácia zabezpečí splnenie záväzkov SR vyplývajúcich zo Zmluvy o pristúpení SR k EÚ pre aglomerácie nad 2 000 EO

- Výstavba, rozšírenie a zvýšenie kapacity stokových sietí, výstavba, rozšírenie a zvýšenie kapacity čistiarní odpadových vôd v aglomeráciách nad 10 000 EO na plnenie záväzkov SR podľa aktualizovaného Národného programu Slovenskej republiky pre vykonávanie smernice Rady 91/271/EHS a Vodného plánu Slovenska;

- Výstavba, rozšírenie a zvýšenie kapacity stokových sietí, výstavba, rozšírenie a zvýšenie kapacity čistiarní odpadových vôd v aglomeráciách od 2 000 - 10 000 EO na plnenie záväzkov SR podľa aktualizovaného Národného programu Slovenskej republiky pre vykonávanie smernice Rady 91/271/EHS a Vodného plánu Slovenska;

- Výstavba čistiarní odpadových vôd v prípadoch, ak už je vybudovaná min. na 80 % (celej predmetnej aglomerácie) a prevádzkovaná stoková sieť v aglomeráciách do 2 000 EO podľa Plánu rozvoja verejných vodovodov a verejných kanalizácií pre územie Slovenskej republiky a Vodného plánu Slovenska

Podpora realizácie infraštruktúry v oblasti odkanalizovania a čistenia odpadových vôd, ktoré prispejú k výraznému zlepšeniu kvality vody v chránených územiach a vo vodných útvaroch v zlom stave

- Výstavba stokovej siete a ČOV v aglomeráciách do 2 000 EO, ktoré zasahujú do chránených vodohospodárskych oblastí a ktoré smerujú k zamedzeniu závažného ohrozenia kvality a kvantity podzemných vôd a povrchových vôd tak, aby nebolo ohrozené ich využívanie.

**špecifický cieľ: Zabezpečiť plnenie požiadaviek vyplývajúcich z právnych predpisov EÚ a SR v oblasti zásobovania obyvateľstva pitnou vodou**

Zabezpečenie podmienok v oblasti zásobovania obyvateľov SR bezpečnou pitnou vodou z verejných vodovodov

- Intenzifikácia existujúcich úpravní povrchových vôd za účelom zabezpečenia bezpečnej pitnej vody so zameraním na riešenie problémov s eutrofizáciou vôd, arzénom, antimónom, mikrobiológiou a biológiou

- Intenzifikácia existujúcich úpravní podzemných vôd za účelom zabezpečenia bezpečnej pitnej vody so zameraním na riešenie problémov so železom, mangánom, antimónom a mikrobiológiou

- Výstavba a rozšírenie obecných verejných vodovodov len v prípadoch súbežnej výstavby verejnej kanalizácie podľa aktualizovaného Národného programu SR pre vykonávanie smernice Rady 91/271/EHS

špecifický cieľ: Vytvoriť podmienky pre zabezpečenie dobrého stavu vôd v SR

Monitorovanie, odber, analýzy a hodnotenie vôd, vrátane zabezpečovania a prevádzkovania monitorovacej siete

- Sledovanie a hodnotenie kvality, stavu a kvantity povrchových vôd

- Sledovanie a hodnotenie kvality, stavu a kvantity podzemných vôd

- Obnova a zabezpečenie prevádzkyschopnosti monitorovacích sietí

- Zabezpečovanie a skvalitňovanie podporných informačných nástrojov riadenia v oblasti vôd

Vytváranie podmienok na zabezpečenie spojitosti vodných tokov a odstraňovanie bariér vo vodných tokoch a ich realizácia za účelom podpory biodiverzity a zabezpečovania ekosystémových služieb

Podpora zefektívnenia nástrojov koncepčného a informačného charakteru uplatňovaných v oblasti ochrany vôd a vodného hospodárstva

**špecifický cieľ: ochrana a obnova biologickej diverzity, ochrana pôdy a obnova a propagácia ekosys. služieb vrátane NATURA 2000 a zelených infraštruktúr**

**špecifický cieľ**: **Zabezpečiť sanáciu environmentálnych záťaží v mestskom prostredí, ako aj v opustených priemyselných lokalitách**

**špecifický cieľ: Znížiť znečisťovanie ovzdušia a zlepšiť jeho kvalitu**

Inštalácia technologických zariadení a realizácia technických opatrení na zabezpečenie plnenia podmienok smernice o priemyselných emisiách, zníženia emisií v rámci plnenia požiadaviek smernice o národných emisných stropoch a/alebo smernice o kvalite okolitého ovzdušia a čistejšom ovzduší v Európe

- inštalovanie a modernizácia technológií, vrátane odlučovacích zariadení za účelom plnenia požiadaviek najlepších dostupných techník podľa smernice o priemyselných emisiách a/alebo za účelom zníženia emisií pre splnenie požiadaviek podľa smernice o národných emisných stropoch a /alebo zlepšenia kvality okolitého ovzdušia podľa smernice o kvalite okolitého ovzdušia a čistejšom ovzduší v Európe

- podpora náhrady zastaraných spaľovacích zariadení lokálnych kúrenísk v prospech nízkoemisných a energeticky účinnejších zariadení

Podpora projektov na znižovanie emisií znečisťujúcich látok z dopravy

- náhrada autobusovej verejnej dopravy na dieselový pohon, napr. plynofikovanými autobusmi, hybridnými autobusmi (plynový + elektrický pohon) alebo elektrobusmi, spolu s budovaním zodpovedajúcej zásobovacej infraštruktúry (napr. plynových čerpacích staníc) v prípade potreby

**špecifický cieľ**: **Zlepšiť monitorovací a informačný systém v oblasti ochrany ovzdušia**

**špecifický cieľ: Zabezpečiť sanáciu environmentálnych záťaží v mestskom prostredí, ako aj v opustených priemyselných lokalitách**

**špecifický cieľ: Posilniť zavádzanie inovatívnych technológií na zlepšenie ochrany životného prostredia a účinného využívania zdrojov**

Podpora výskumu a vývoja v oblasti využívania prírodných zdrojov a v oblasti inovatívnych technológií napr. v oblasti vôd - projekty zamerané na riešenie problémov v oblasti ochrany vôd, inovačné technológie, ktoré budú mať pozitívny ekonomický a ekologický prínos v rámci realizácie opatrení Vodného plánu Slovenska, t. j. aplikovaný výskum na identifikáciu vplyvov a nastavenie opatrení na ich elimináciu.

Zavádzanie inovatívnych technológií zameraných na zlepšenie kvality životného prostredia a zdravia populácie, najmä znižovaním rizík chemických, fyzikálnych a biologických faktorov

**Prioritná os 2 – Podpora prispôsobovania sa zmenám klímy, predchádzania a riadenia rizík**

špecifický cieľ: Zmierniť negatívne dopady zmeny klímy realizáciou preventívnych opatrení a adaptačných opatrení v súvislosti s povodňami

Preventívne opatrenia na ochranu pred povodňami prepojené na vodný tok – príprava a realizácia poldrov, ochranných hrádzí, úpravy tokov vrátane manipulačných zariadení, opatrenia v horných častiach povodí

Preventívne opatrenia na ochranu pred povodňami realizované mimo vodných tokov – príprava a realizácia vodozádržných prvkov v krajine

Informačné programy o nepriaznivých dôsledkoch zmeny klímy a možnostiach proaktívnej adaptácie

**špecifický cieľ: Zvýšiť objem aktívne ovládaného odtoku vody z územia SR**

Výstavba vodných nádrží

Hydrogeologický prieskum zameraný na vymedzenie deficitných oblastí a zabezpečenie zdrojov pitnej vody, ich akumuláciu a vodohospodársku bilanciu

**špecifický cieľ: Zmierniť negatívne dopady zmeny klímy realizáciou preventívnych a adaptačných opatrení v súvislosti so zosuvmi**

Podpora prevencie, prieskumu a sanácie havarijných zosuvov bezprostredne súvisiacich s nadmernou zrážkovou činnosťou

Rekultivácia uzavretých úložísk a opustených úložísk ťažobného odpadu (v súlade s princípom „znečisťovateľ platí“)

Rozvoj metodík pre hodnotenie investičných rizík spojených s nepriaznivými dôsledkami zmeny klímy

**špecifický cieľ: Posilniť nástroje na riešenie osobitných rizík a systémov zvládania katastrof**

Aktualizácia máp povodňového ohrozenia a máp povodňového rizika a aktualizácia plánov manažmentu povodňových rizík, identifikácia a hodnotenie povodňového rizika vo vzťahu k existujúcej technickej infraštruktúre

**špecifický cieľ: Zlepšiť systém zberu, analýzy a monitoringu objektívne preverených aktuálnych údajov o rizikách na lokálnej, regionálnej a národnej úrovni**

Rozšírenie a modernizácia systémov na podporu zberu, analýzy a monitoringu údajov o rizikách v systéme krízového riadenia a civilnej ochrany (povodne, požiare, víchrice, zosuvy pôdy

Zavedenie metodológií, systémov a technológií komplexného riadenia rizík

Zvýšenie kvality plánovacích podkladov pre manažment r

Rozvoj metodík na hodnotenie intervenčných rizík a potrieb spojených s dopadmi zmeny klímy

Príprava zamestnancov pre manažment krízových situácií.

**špecifický cieľ: Prispôsobiť systém civilnej ochrany a intervenčné kapacity záchranných zložiek pri katastrofách aktuálnym hrozbám v záujme ochrany životov, majetku a infraštruktúry a zvýšiť odolnosť hospodárstva a krajiny**

Dobudovanie zariadení a doplnenie špeciálneho vybavenia pre výkon služieb záchranných a bezpečnostných zložiek

Vybudovanie a inštitucionálny rozvoj špecializovaných záchranných modulov

Podpora rozvoja dobrovoľných záchranných zborov a kapacít miest, obcí a miestnych spoločenstiev pre ochranu pred katastrofami

Modernizácia systémov ochrany kritickej infraštruktúry, vytvorenie podmienok pre elimináciu rizík vo vzťahu ku konkrétnym ohrozeniam

Podpora rozvoja mechanizmov civilnej ochrany na európskej, medzinárodnej a cezhraničnej úrovni

Zavedenie efektívneho systému logistického zabezpečenia manažmentu krízových situácií

Optimalizácia systémov ochrany vnútornej bezpečnosti prostredníctvom podpory integrovaných bezpečnostných centier.

**špecifický cieľ: Zvýšiť efektívnosť riadenia a manažment rizík vyplývajúcich zo zmien klímy a implementácia prioritných oblastí pripravenosti**

Integrácia operačného riadenia, posilnenie spolupráce a optimalizácia pripravenosti záchranných zložiek, záchranných modulov, systémov a procesov manažmentu

Rozvoj systémov civilnej ochrany a záchranných zložiek pre manažment katastrof

Príprava zamestnancov/ poskytovateľov služieb na manažment krízových situácií

Zavedenie národného programu vzdelávania a budovania odolnosti komunít voči katastrofám

**špecifický cieľ: Posilniť informovanosť verejnosti v oblasti ochrany, zvládania rizík a zvýšiť zapojenie komunít, dobrovoľníkov a občianskej spoločnosti do predchádzania, zvládania krízových situácií a do obnovy a rekonštrukcie po katastrofách**

Tvorba metodológie a aktivity zamerané na zvýšenie efektivity vzdelávania verejnosti v súvislosti s prevenciou a ochranou pri katastrofách

Vytvorenie nástrojov a kapacít na zapojenie komunít a občanov do budovania odolnosti komunít

Podpora rozvoja mechanizmov civilnej ochrany na lokálnej, regionálnej a cezhraničnej úrovni

Budovanie kapacít dobrovoľníckych centier a inštitucionálny rozvoj MVO pôsobiacich v relevantných oblastiach na miestnej úrovni

**špecifický cieľ: Vytvoriť nástroje na obnovu a rekonštrukciu po skončení katastrof**

Vytvorenie mechanizmov sociálnej ochrany pre obzvlášť zraniteľné skupiny obyvateľov postihnuté katastrofou

Podpora pripravenosti miest, obcí, vlastníkov (správcov alebo nájomcov) nehnuteľností na obnovu a rekonštrukciu po katastrofách

Prioritná os 3 – Energeticky efektívnejšie nízkouhlíkové hospodárstvo

**špecifický cieľ: Zvýšenie podielu OZE na hrubej konečnej energetickej spotrebe**

Rekonštrukcia a modernizácia existujúcich energetických zariadení na báze fosílnych palív na zariadenia využívajúce biomasu na výrobu tepla alebo kombinovanú výrobu elektriny a tepla vrátane výstavby, rekonštrukcie a modernizácie rozvodov energie

Výstavba zariadení na:

- výrobu biometánu,

- využitie aerotermálnej, hydrotermálnej alebo geotermálnej energie s použitím tepelného čerpadla,

- využitie geotermálnej energie priamym využitím na výrobu tepla a prípadne aj v kombinácii s tepelným čerpadlom,

- výrobu a energetické využívanie bioplynu, skládkového plynu a plynu z čističiek odpadových vôd vrátane výstavby, rekonštrukcie a modernizácie rozvodov energie.

**špecifický cieľ: Zníženie energetickej náročnosti a zvýšenie využívania OZE v MSP prostredníctvom energetických auditov, energetického a environmentálneho manažérstva a realizáciou opatrení v oblasti energetickej efektívnosti, OZE a nízkouhlíkových technológií**

Zabezpečenie energetických auditov v MSP

Implementácia opatrení z energetických auditov najmä:

- rekonštrukcia a modernizácia stavebných objektov v oblasti priemyslu a služieb na to nadväzujúcich za účelom zníženia ich energetickej náročnosti,

- rekonštrukcia a modernizácia existujúcich energetických zariadení za účelom zvýšenia energetickej účinnosti alebo zníženia emisií skleníkových plynov,

- rekonštrukcia a modernizácia systémov výroby a rozvodu stlačeného vzduchu,

- zavádzanie systémov merania a riadenia v oblasti výroby a spotreby energie za účelom zníženia spotreby energie a emisií skleníkových plynov,

- výstavba, modernizácia a rekonštrukcia rozvodov energie, resp. rozvodov energetických médií, vrátane systémov vonkajšieho osvetlenia priemyselných areálov,

- rekonštrukcia, výstavba alebo modernizácia technologických a výrobných zariadení za účelom zníženia emisií skleníkových plynov.

**špecifický cieľ: Zníženie spotreby energie a zvýšenie podielu OZE pri prevádzke budov zohľadnením nákladovo optimálnych požiadaviek pri ich komplexnej obnove**

Komplexná obnova budov verejnej správy (štátnej správy a územnej samosprávy) budov na bývanie a modernizácia technických zariadení budov:

- zlepšovanie tepelno-technických vlastností stavebných konštrukcií,

- modernizácia vykurovacích/klimatizačných systémov, systémov prípravy teplej vody, osvetlenia, výťahov,

- inštalácia systémov merania a riadenia,

- zmena spôsobu zásobovania teplom smerom k využívaniu efektívnych systémov CZT,

- inštalácia zariadení na využívanie OZE pre spotrebu energie v budove.

**špecifický cieľ: Rozvoj a zavádzanie inteligentných sietí, ktoré spájajú energetickú efektívnosť a miestnu výrobu energie na územnom základe**

Zavádzanie inteligentných meracích systémov

Rozvoj inteligentných sietí

**špecifický cieľ: Podpora energetickej efektívnosti, využívania OZE a znižovania emisií skleníkových plynov pre všetky typy území, zvlášť mestských oblastí, prostredníctvom poradenstva, informovanosti a monitorovania**

Zvyšovanie informovanosti v oblasti energetiky najmä energetickej efektívnosti a využívania OZE vrátane poradenstva, informačných kampaní, školení, odborných seminárov a konferencií, aktivít pre deti a mládež,

Zavádzanie systému na zabezpečenie a zvyšovanie informovanosti pre verejný sektor, energetických manažérov, audítorov, poskytovateľov energetických služieb,

Rozšírenie monitorovania energetickej efektívnosti a využívania OZE

Zvyšovanie informovanosti v oblasti znižovania emisií skleníkových plynov

**špecifický cieľ: Podpora energetickej efektívnosti, využívania OZE a znižovania emisií skleníkových plynov pre všetky typy území, prostredníctvom regionálnych a lokálnych akčných plánov udržateľnej energetiky a rozvoja energetických služieb**

Aktualizácia a implementácia koncepcií rozvoja obcí v oblasti tepelnej energetiky,

Vypracovanie a implementácia plánov udržateľnej energie a znižovania emisií skleníkových plynov,

Zavádzanie systémov energetického manažérstva vrátane energetických auditov a environmentálneho manažérstva,

Rozvoj energetických služieb na regionálnej a miestnej úrovní

**špecifický cieľ: Rozvoj efektívnych systémov centralizovaného zásobovania teplom vysoko účinnou kombinovanou výrobou elektriny a tepla vrátane zvýšeného využívania OZE a priemyselného odpadového tepla**

Výstavba, rekonštrukcia a modernizácia zariadení na výrobu elektriny a tepla vysoko účinnou kombinovanou výrobou

Výstavba, rekonštrukcia a modernizácia rozvodov tepla

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: